พล.ต.แอบอ้างอีกส่อทุจริต อุทยานราชภักดิ์
มีข้อมูลร่วมกับแก๊งหยอง-พ.อ.บช.ก.ลงพื้นที่เก็บหลักฐานมัดศรีวราห์ปัด50ทหารพันคดีหมิ่น,ฐิติราช หนองหารพิทักษ์ สั่งลุยตรวจโครงการอุทยานราชภักดิ์ หัวหิน ทั้งโครงการ หลังพบ ข้อมูล พล.ต.-พ.อ. แก๊งหยองเข้าไปเอี่ยวในส่วนของการหล่อพระรูปบูรพกษัตริย์ 7 พระองค์ รวมทั้งการก่อสร้างโครงสร้างพื้นฐาน หากพบการทุจริตให้รายงาน ขณะที่ศรีวราห์ ฮึ่มสื่อ ปัดมีนายทหาร 40-50 เกี่ยวพันคดีหมิ่นเบื้องสูง เป็นการลงข่าวคลาดเคลื่อน ข้อเท็จจริงเป็นคำให้การของหมอหยองที่เชื่อไม่ได้ แปลกใจลงไปได้อย่างไร ไม่ตรงข้อเท็จจริงที่คุยกัน กำลังพิจารณาว่ามีเจตนาอะไร ด้านการสอบสวน น้องสาวหมอหยองหอบสมุดบัญชีเงินแบงก์กรุงไทย 13 เล่มโร่แจงพนักงานสอบสวนเพิ่มเติม พบบางบัญชีพัวพันคดีแอบอ้างเบื้องสูงทำเข็ม และเสื้องานปั่นเพื่อแม่,กรณีจับกุมผู้ต้องหาคดีแอบอ้างเบื้องสูงเรียกรับผลประโยชน์ นำโดย หมอหยอง หรือนายสุริยัน สุจริตพลวงศ์ สารวัตรเอี๊ยด-พ.ต.ต.ปรากรม วารุณประภา และนายจิรวงศ์ วัฒนเทวาศิลป์ หรือ อาท ชัตเตอร์มหาเทพ คนสนิทหมอหยอง ต่อมา พ.ต.ต.ปรากรม ผูกคอตายระหว่างถูกคุมขังในเรือนจำชั่วคราว แขวงถนนนครไชยศรี ขณะที่นายศุกร์โข ตามเสรี หรือเค หนุ่มบาร์โฮสต์ คนสนิท พ.ต.ต.ปรากรม ถูกดำเนินคดีในข้อหาครอบครองอาวุธปืน ส่วน พล.ต.อ.ประวุฒิ ถาวรศิริ อดีตโฆษก ตร.ที่มีความสนิทสนมกับกลุ่มผู้ต้องหา ได้ยื่นใบลาออกจากราชการและมีพระบรมราชโองการโปรดเกล้าฯเป็นที่เรียบร้อย ขณะที่ พล.อ.ประวิตร วงษ์สุวรรณ รองนายกรัฐมนตรีและ รมว.กลาโหม ออกปากปัดกรณีมีนายทหาร 50 นายเอี่ยวคดีแอบอ้างเบื้องสูง ท่ามกลางกระแสข่าวมีนายทหารยศ พล.ต.ที่ถูกพาดพิงมีส่วนเกี่ยวข้องกับการกระทำความผิดคดี ม.112 ยื่นหนังสือขอลาออก รวมทั้งข่าว พ.อ.สังกัดกองทัพภาคที่ 3 เดินทางข้ามชายแดน ด้าน อ.แม่สอด จ.ตาก ไปเมื่อวันที่ 31 ต.ค.ที่ผ่านมา,ความคืบหน้าในคดีนี้ เมื่อวันที่ 6 พ.ย. ที่สำนักงานตำรวจแห่งชาติ พล.ต.ท.ศรีวราห์ รังสิพราหมณกุล รรท.รอง ผบ.ตร.เผยว่า ขณะนี้มีสำนวนที่รับมา 10 กว่าเลข สำหรับสำนวนที่ออกหมายจับและจับกุมผู้ต้องหาไปแล้ว อยู่ระหว่างฝากขังครั้งที่ 2 สำนวนนี้เสร็จไปแล้วประมาณ 90 เปอร์เซ็นต์ เหลือเพียงรอผลตรวจสอบทางนิติวิทยาศาสตร์บางส่วน ส่วนสำนวนที่เหลือเสร็จสิ้นไปแล้วไม่ต่ำกว่า 70 เปอร์เซ็นต์ จะออกหมายจับใครอีกหรือไม่ ต้องดูที่พยานหลักฐาน ขณะนี้ยังตอบไม่ได้ ยืนยันว่าจะดำเนินการตามกฎหมายและระเบียบที่เกี่ยวข้อง ส่วนกรณีที่เป็นข่าว โดยมีการถามว่ามีใครมาเกี่ยวกับนายสุริยัน หรือหมอหยองหรือไม่ ได้บอกไปว่ามีข้าราชการหลายสิบคน ส่วนที่ถามว่าจับกุมใครแล้วบ้าง ตนบอกว่าจับตามหลักฐาน ไม่เคยระบุว่าจะจับกุมนายทหารหลายคน แปลกใจว่าไปลงกันได้อย่างไร ไม่ตรงข้อเท็จจริงที่คุยกัน ในส่วนที่เป็นข่าวว่ามีนายทหารเข้ามาเกี่ยวข้อง ยังไม่ได้รับแจ้ง ยังไม่ได้รับหลักฐานเข้าสำนวน ยืนยันว่าไม่มี ถ้านอกสำนวนไม่ทราบ ส่วนที่สื่อไปลงว่ามีการพาดพิงซัดกันไปซัดกันมา ตนดูแล้วจำเลยมีการซัดกันไปซัดกันมา ไม่เกี่ยวว่าพาดพิงกับทหารคนไหนการจะจับกุมเจ้าหน้าที่ของรัฐ 40-50 คน ข้อเท็จจริงต้องชัดเจน ไม่ทราบว่าทางโรงพิมพ์ไปเขียนอย่างนั้นได้อย่างไร ทำให้ทางกองทัพเสียหาย ชาติบ้านเมืองเสียหายกำลังพิจารณาว่ามีเจตนาอะไร รับจ๊อบใครมาหรือเปล่าไปเขียนอย่างนั้น ยืนยันเรื่องนี้กองทัพไม่ได้มายุ่ง,พล.ต.ท.ศรีวราห์ยังกล่าวต่อว่า ส่วนตัวพูดมาหลายครั้งแล้ว ถ้าสิ่งใดทำให้ประเทศชาติบ้านเมืองเสียหาย ตนอาจจะไม่ยอม อาจจะใช้สิทธิ์ของตน เพราะการที่ไปเขียนข้างหน้าอย่าง ข้างในอีกอย่าง ของหนังสือพิมพ์บางฉบับ ทำให้ประเทศชาติบ้านเมืองเสียหาย กองทัพเสียหาย ทำให้แตกแยก เป็นมุมมองส่วนตัวของตน เมื่อถามว่าเป็นการเกรงใจกองทัพหรือไม่ พล.ต.ท.ศรีวราห์กล่าวว่า นิสัยตนไม่มีหรอก สื่อส่วนใหญ่น่าจะทราบ ตนจับทุกกรณี ไม่ว่าคุณจะเป็นใครมาจากไหน สวมเสื้อสีอะไร ข้าราชการระดับไหน ว่ากันไปตามกบิลบ้าน กบิลเมือง ที่นำเสนอข่าวว่ามีทหาร 40-50 นาย เข้ามาเกี่ยวข้องในคดีนั้น ขอปฏิเสธไม่เป็นความจริง เป็นการลงข่าวคลาดเคลื่อน เป็นเพียงคำให้การของนายสุริยัน หรือหมอหยอง ไม่สามารถรับฟังได้ ต้องตรวจสอบข้อมูลที่ชัดเจนก่อน การให้การของผู้ต้องหาจะให้การอย่างไรก็ได้ ฟังไม่ได้ ตนพูดหลายครั้งแล้ว คำให้การของผู้ต้องหาที่ให้กับตนมันเป็นศูนย์ ในทางกฎหมายเขาไม่ให้รับฟัง ส่วนการนัดนางจีราภา อริยวงศ์โสภณ น้องสาวนายสุริยัน หรือหมอหยอง มาให้ปากคำตนไม่ทราบ ในขั้นตอนการสอบสวนไม่น่าจะมี จำไม่ได้ แต่ในชั้นสืบสวนตนไม่ทราบ ต้องถามไปทาง บช.ก.,ส่วนการดำเนินคดีกับบริษัทเอกชน ที่ทำธุรกิจโทรคมนาคมแห่งหนึ่ง ที่พบว่ามีการย้ายเสาวิทยุสื่อสารจากพื้นที่บึงกุ่ม ไปยังอาคารใบหยก 2 พล.ต.ท.ศรีวราห์กล่าวยืนยันไม่มีความผิดตามมาตรา 112 และไม่ได้มีการร้องทุกข์ดำเนินคดีกับบริษัทดังกล่าว เพราะเป็นการดำเนินการตามที่หลวงจ้าง ใช้งบประมาณแผ่นดินจ้าง ถ้ามีอาจจะผิดขั้นตอนบ้างเล็กน้อย ได้สอบถาม กสทช.แล้ว เป็นความผิดเล็กน้อย มีโทษแค่ปรับ ส่วนเจ้าหน้าที่ของรัฐที่ใช้งบประมาณแผ่นดินไปในทางที่ไม่ถูกต้อง ต้องให้ต้นสังกัดพิจารณาดำเนินการ ส่วนนายศุกร์โข ตามเสรี ขณะนี้ดำเนินคดีเพียงข้อหาครอบครองอาวุธปืน ส่วนนายตำรวจ 8 นาย ที่มีคำสั่งให้ไปช่วยราชการ ยังไม่มีการแจ้งข้อกล่าวหาดำเนินคดี,แหล่งข่าวระดับสูงในสำนักงานตำรวจแห่งชาติกล่าวว่า จากการสืบสวนคดีการกระทำความผิดตามมาตรา 112 จากผู้ต้องหาทั้ง 3 คนที่กำลังดำเนินคดีอยู่ในคดีนี้ ก่อนพบความเกี่ยวข้องกับนายทหารยศ พล.ต. และ พ.อ. การสืบสวนยังพบด้วยว่านายทหารทั้งสองคนเกี่ยวข้องกับการก่อสร้างอุทยานราชภักดิ์ อ.หัวหิน จ.ประจวบคีรีขันธ์ ที่เพิ่งเปิดไปได้ไม่นานนี้ โดยข้อมูลเบื้องต้นพบว่า นายทหารทั้ง 2 คนน่าจะมีส่วนพัวพันการทุจริตเกี่ยวกับการจัดสร้างอุทยานดังกล่าว ทั้งในส่วนของการหล่อองค์พระรูปฯทั้ง 7 พระองค์ และการก่อสร้างโครงสร้างพื้นฐาน ล่าสุดเมื่อวันที่ 5 พ.ย.ที่ผ่านมา พล.ต.ท.ฐิติราช หนองหารพิทักษ์ ผบช.ก.สั่งการให้ พ.ต.อ.ประเสริฐ พัฒนาดี รรท.ผบก.ปคบ. พ.ต.อ.สุทิน ทรัพย์พ่วง รรท.ผบก.ปทส. และ พ.ต.อ.จิรภพ ภูริเดช ผกก.1 บก.ป.พร้อมกำลังชุดสืบสวนเข้าตรวจสอบการก่อสร้างอุทยานราชภักดิ์ ทั้งโครงการว่ามีการก่อสร้างส่วนไหนที่มีพฤติกรรมส่อไปในทางทุจริตและประพฤติมิชอบหรือไม่ หากพบให้รายงานเพื่อพิจารณาดำเนินคดีกับผู้กระทำความผิดต่อไป,ทั้งนี้ มีรายงานด้วยว่าชุดสืบสวนได้ตรวจสอบทางเทคโนโลยีเกี่ยวกับการสื่อสารทั้งหมดของผู้ต้องหาและบุคคลที่เกี่ยวข้องจนพบว่ามีการร่วมกันทุจริตโดยแอบอ้างเบื้องสูงในหลายเรื่อง ส่วนหนึ่งคือการจัดทำเสื้อปั่นเพื่อแม่ มีการเรียกรับเงินจากบริษัทเอกชนไปมากถึงกว่า 70 ล้านบาท มีหลักฐานเป็นการสนทนาในช่วงเวลาต่างๆ และยังมีหลักฐานเป็นกล้องวงจรปิดที่ยืนยันว่าผู้ต้องหาโดยเฉพาะ หมอหยอง เคยนัดกับนายทหารยศ พ.อ. ที่โรงแรมแห่งหนึ่งในกรุงเทพฯเพื่อเจรจาเกี่ยวกับการขอสปอนเซอร์ในโครงการดังกล่าว ล่าสุดพนักงานสอบสวนได้เตรียมหลักฐานขอศาลออกหมายจับนายทหารทั้ง 2 คนแล้ว คาดว่าจะสามารถรวบรวมหลักฐานออกหมายจับได้ภายในวันที่ 10 พ.ย.นี้,ขณะเดียวกัน จากการสอบสวนปากคำนางจีราภา หรือเอี้ยง อริยวงศ์โสภณ น้องสาวหมอหยองเพิ่มเติม โดยมีประเด็นเกี่ยวข้องกับคดีอาญาที่ 108/58 บก.ป. เป็นคดีแอบอ้างเบื้องสูง ทำเข็มกลัดและเสื้อในงานปั่นเพื่อแม่ โดยนางจีราภาได้นำเอกสารรายการเดินบัญชีธนาคารกรุงไทย ของนายสุริยัน หรือหมอหยอง 13 บัญชีมาชี้แจงต่อเจ้าหน้าที่ พร้อมแจงแต่ละบัญชีว่าใช้ทำอะไร โดยบัญชีที่ 1.เลขที่ 499-200-9840 เป็นบัญชีเงินฝากประจำ 25 เดือน เปิดบัญชีตั้งแต่วันที่ 9 ธ.ค.56 ดอกเบี้ยหลังจากหักภาษีแล้วประมาณ 7,500 บาท ต่อเดือน เปิดบัญชีด้วยยอดเงิน 3,000,000 บาท ยอดเงินวันที่ 5 พ.ย.58 คงเหลือ 3,000,000 บาท 2.บัญชีเลขที่ 499-0-04730-3 เป็นบัญชีสำหรับรับเงินจากหลักทรัพย์กองทุนรวมกรุงไทยเมื่อครบกำหนดหลังจากการขายแล้ว จะโอนยอดเงินเข้ามาบัญชีนี้ เปิดบัญชีตั้งแต่วันที่ 20 เม.ย.53 ยอดเงิน ณ วันที่ 5 พ.ย.58 คงเหลือ 830,527.47 บาท 3.บัญชีเลขที่ 499-0-08254-0 เปิดบัญชีเมื่อ วันที่ 19 พ.ย.55 สมุดบัญชีดังกล่าวจะเขียนไว้ว่า (กองทุนเทวาฤทธิ์) เปิดใช้สำหรับลูกศิษย์ของหมอหยองไว้ร่วมบริจาคในการทำบุญในพิธีต่างๆ ปีที่ผ่านมาจัดงานประมาณ,วันที่ 19 ก.ค. ยอดเงิน ณ วันที่ 5 พ.ย.58 คงเหลือ 776,171.50 บาท 4.บัญชีเลขที่ 499-0-09524-3 ชื่อบัญชี ขันครูสร้างพระแม่ธรณีโดยนายสุริยัน เปิดบัญชีเมื่อวันที่ 6 ก.พ.56 เปิดบัญชีไว้สำหรับรับเงินบริจาคของลูกศิษย์ในงานไหว้ครูประจำปีเดือน ธ.ค.ของทุกปี ยอดเงิน ณ วันที่ 5 พ.ย.58 คงเหลือ 444,110.96 บาท 5.บัญชีเลขที่ 499-0-10799-3 เปิดบัญชีวันที่ 12 ม.ค.58 เป็นบัญชีไว้รับโอนดอกเบี้ยทุกอย่างจะเข้าบัญชีนี้ มีดอกเบี้ยจากแหล่งต่างๆดังนี้ 4.1 ดอกเบี้ยเงินฝากวัยเกษียณ ยอดเงิน 12,000,000 บาท (ดอกเดือนละ 30,000 บาท) 4.2 ดอกเบี้ยเงินฝากประจำ 3,000,000 บาท (ดอกเดือนละ 7,500 บาท) 4.3 ดอกเบี้ยหุ้นกู้ปูนซีเมนต์ ยอดเงิน 5,000,000 บาท ดอกเบี้ยจ่าย 3 เดือนครั้ง ประมาณ 33,000 บาท (อัตราดอกเบี้ยจะสูงกว่าเงินฝากประจำ) 4.4 ดอกเบี้ย หุ้นกู้บริษัทสามารถ ยอดเงิน 7,000,000 บาท ดอกเบี้ยจ่าย 3 เดือนครั้ง ประมาณ 65,000 บาท 4.5 ดอกเบี้ยพันธบัตรรัฐบาล ยอดเงิน 2,000,000 บาท ดอกเบี้ยจ่าย 6 เดือนครั้ง ประมาณ 12,000 บาท 4.6 ดอกเบี้ยจากกองทุนทุกชนิด ของ KTAM ซึ่งจะไม่เป็นยอดคงที่ ขึ้นอยู่กับยอดเงินที่ซื้อกองทุนในแต่ละงวด 4.7 ยอดเงินเมื่อวันที่ 12 ก.พ.58 เงินเข้า 2,000,000 บาท เป็นเงินได้รับจากแคชเชียร์เช็คจากบัญชีธนาคารทหารไทย ของนายสุริยัน ซึ่งนำมาเข้าบัญชีนี้ เพราะต้องการโยกเงินในบัญชีจากธนาคารทหารไทย สาขาตลาดวัชรพล ไว้ธนาคารกรุงไทย สาขาถนนวัชรพล ยอดเงินคงเหลือ ณ วันที่ 5 พ.ย.58 จำนวน 1,969,874.19 บาท,6.บัญชีเลขที่ 499-0-10800-0 เปิดบัญชีเมื่อวันที่ 12 ม.ค.58 เป็นบัญชีที่นายสุริยันให้นางจีราภานำเงินสด 400,000 บาท มาเปิดบัญชีเพื่อไว้สำหรับใช้ส่วนตัว รายการเดินบัญชีดังกล่าว ไม่ค่อยมีการเคลื่อนไหว มียอดเงินเคลื่อนไหวเมื่อวันที่ 8 ต.ค.58 ยอดเงิน 800,000 บาท ยอดเงินที่มาจากบัญชี น.ส.สุรีวรรณ ชาญยุทธ 4 ล้านบาท และมาเข้าบัญชีนี้ 8 แสนบาท (เกี่ยวข้องกับคดีอาญาที่ 108/58 ลำดับที่ 8) ยอดเงินคงเหลือ ณ วันที่ 5 พ.ย.58 จำนวน 1,250,931.51 บาท 7. บัญชีเลขที่ 499-0-10423-4 เปิดบัญชีเมื่อวันที่ 13 ต.ค.57 เป็นบัญชีเงินฝากวัยเกษียณ ระยะเวลา 5 ปี เงินต้น 12,000,000 บาท เป็นยอดเงินที่ได้มาจากหุ้นกู้พร๊อพเพอร์ตี้ ครบกำหนด ได้มาแล้วจากนั้นมาเปิดบัญชีนี้ จนถึงปัจจุบันดอกเบี้ยประมาณ 30,000 บาทต่อเดือน ยอดเงินคงเหลือ วันที่ 5 พ.ย.58 จำนวน 12,031,694.06 บาท,8.บัญชีเลขที่ 030-0-04167-5 เปิดบัญชีเมื่อวันที่ 31 ม.ค.49 เป็นบัญชีสำหรับรับโอนค่าเช่า 12,000 บาท และจ่ายค่าสาธารณูปโภคทุกชนิด อาทิเช่น ค่าน้ำ ค่าไฟ ค่าโทรศัพท์มือถือ และค่าอินเตอร์เน็ต ยอดเงินคงเหลือ ณ วันที่ 5 พ.ย.58 จำนวน 90,827.04 บาท 9. บัญชีเลขที่ 030-1-613990 เปิดบัญชีเมื่อ วันที่ 29 ก.ค.54 เป็นบัญชีไว้สำหรับตัดค่าใช้จ่ายบัตรเครดิต KTC ของนายสุริยัน ยอดเงินคงเหลือ ณ วันที่ 5 พ.ย.58 จำนวน 41,815.45 บาท 10.บัญชีเลขที่ 499-0-06586-7 ชื่อบัญชี หสม.สุริยะบำเพ็ญ เปิดบัญชีไว้เมื่อวันที่ 28 พ.ย.54 เป็นบัญชีไว้สำหรับรับรายได้จากบริษัทสามารถ สัญญา ปัจจุบันรับเดือนละ 24,250 บาท ยอดเงินคงเหลือ ณ วันที่ 25 ก.ย.58 จำนวน 587,558.28 บาท (ยังไม่ปิดบัญชี) 11.บัญชีเลขที่ 499-0-06587-5 ชื่อบัญชี หสม.ตรีสุวัชช์ เปิดบัญชีไว้เมื่อวันที่ 28 พ.ย.57 เป็นบัญชีไว้สำหรับรับรายได้จากบริษัทสามารถ สัญญา ปัจจุบันรับเดือนละ 48,500 บาท ต่อเดือน ยอดเงินคงเหลือ ณ วันที่ 25 ก.ย.58 จำนวน 462,387.78 บาท (ยังไม่ปิดบัญชี) 12. บัญชีเลขที่ 499-0-04726-5 ชื่อบัญชี คณะบุคคลนายสุริยัน สุจริตพลวงศ์ และนางจีราภา อริยวงศ์โสภณ เปิดบัญชีเมื่อ 20 เม.ย.53 เปิดบัญชีไว้สำหรับรับรายได้จากบริษัทสามารถ สัญญา ปัจจุบันรับเดือนละ 26,000 บาท ต่อเดือน ยอดเงินคงเหลือ ณ วันที่ 25 ก.ย.58 จำนวน 245,165.40 บาท (ยังไม่ปิดบัญชี),นางจีราภาให้การด้วยว่า บัญชี หสม.สุริยะบำเพ็ญ, หสม.ตรีสุวัชช์ และคณะบุคคลนายสุริยันฯ ทั้ง 3 บัญชี เป็นบัญชีเงินจากบริษัทสามารถ 100,000 บาทต่อเดือน ซึ่งจัดการนำเข้าทั้ง 3 บัญชี แบ่งเป็นสัดส่วนไม่เท่ากัน เพื่อไว้ใช้สำหรับการยื่นเสียภาษี และเพิ่มเติม มีรายได้จากรายการพาไปชิมกินตามดวง 7 ตอน เข้าบัญชี หสม.ตรีสุวัชช์ 280,000 บาท และรายการพยากรณ์ออนทัวร์ 7 ตอน จำนวน 280,000 บาท เข้าบัญชี หสม.สุริยะบำเพ็ญ และ 13.บัญชีเลขที่ 499-0-09585-5 เปิด บัญชีไว้สำหรับ NET BANK เปิดไว้ขณะยังดอกเบี้ยสูง ฝากไว้ประมาณ 450,000 บาท เมื่อครบกำหนดได้นำเงินออกไปแล้ว และปัจจุบัน ยอดเงินคงเหลือ ณ วันที่ 5 พ.ย.58 จำนวน 7.02 บาท (ยังไม่ปิดบัญชี),นอกจากนี้ พนักงานสอบสวนกองปราบฯยังเข้าสอบปากคำและรับมอบเอกสารเพิ่มเติม จากนายเกรียงไกร จงเจริญ ผอ.กองกลาง สนง.ปลัด กรุงเทพมหานคร เป็นเอกสารสรุปการปฏิบัติ กรณีที่กรุงเทพมหานครได้เสนอแบบกล่องอาหารว่าง 3 แบบ ต่อคณะกรรมการการจัดอาหารว่าง และเครื่องดื่ม โดยนายเกรียงไกรยืนยันว่า ในที่ประชุมของกรุงเทพมหานคร หลังได้แบบแล้ว นายสุริยัน หรือหมอหยองได้เสนอในที่ประชุมให้เพิ่มคำว่า ของพระราชทาน ลงไปบนฝากล่องบริเวณแถบสีเหลือง โดยการนำเสนอข้อความดังกล่าว หมอหยองเป็นผู้เสนอแต่เพียงผู้เดียว และยังแจ้งต่อที่ประชุมอีกว่า ให้ใช้แบบกล่องอาหารว่างของ กทม.ในการจัดทำกล่องอาหารว่างของทุกหน่วยงานด้วย,ด้าน พล.อ.ประวิตร วงษ์สุวรรณ รองนายก-รัฐมนตรี และ รมว.กลาโหม กล่าวถึงกรณีมีกระแส ข่าวว่า นายทหารยศ พ.อ. เขียนใบลาออกจากราชการแล้ว แต่ไม่ได้ยื่นต่อต้นสังกัดว่า ต้องว่ากันไปตามระเบียบ เพราะระเบียบมีอยู่แล้วว่าขาดราชการเกินกี่วันถึงจะต้องให้ออกจากราชการ เรื่องนี้ไม่ต้องห่วง เมื่อถาม ว่า ปัญหาเหล่านี้มันกำกวมจะทำอย่างไรให้สังคมได้เข้าใจ พล.อ.ประวิตรกล่าวว่า ไม่มีอะไรกำกวมไปพูดกันเอง พูดไปแล้วว่าไม่ได้เป็นอย่างในข่าว ซึ่ง พล.ต.ท.ศรีวราห์ รังสิพราหมณกุล รรท.รอง ผบ.ตร.ออกมาพูดแล้วว่าไม่มีทหาร ยังไม่มีการออกหมายจับทหาร เมื่อถามว่า ขณะนี้ที่ออกไปนอกประเทศมีกี่คน พล.อ.ประวิตรกล่าวว่า เขายังไม่ได้รายงานเข้ามา ตอนนี้อาจเป็นเรื่องของการขาดราชการ ยังไม่เชิงบอกว่าหนี เมื่อถามว่าแม้จะไม่มีหมายจับ แต่หากมีการลาออก จากราชการถือเป็นสิทธิ์ส่วนตัวใช่หรือไม่ พล.อ.ประวิตร กล่าวว่า เป็นสิทธิ์ส่วนตัว ลาออกคือลาออก แต่หากจะลาออกต้องลาออกอย่างเป็นทางการ ไม่ใช่ประกาศลาออก เมื่อถามว่ายืนยันได้หรือไม่ว่าไม่มีคนของกองทัพมาเกี่ยวข้องกับคดี 112 พล.อ.ประวิตรกล่าวว่า ยืนยัน การที่เราจะเกี่ยวข้องกับคดี 112 คนที่พิจารณาต้องเป็นเจ้าหน้าที่ ต้องเอาวิธีการดำเนินการเขามาดูมาทำเสียก่อน เป็นเรื่องของเจ้าหน้าที่
ฐิติราช หนองหารพิทักษ์ สั่งลุยตรวจโครงการอุทยานราชภักดิ์ หัวหิน ทั้งโครงการ หลังพบ ข้อมูล พล.ต.-พ.อ. แก๊งหยองเข้าไปเอี่ยวในส่วนของการหล่อพระรูปบูรพกษัตริย์ 7 พระองค์ 
ข่าวหน้า1,ทุจริต,อุทยานราชภักดิ์,หล่อพระรูปบูรพกษัตริย์,หมิ่นเบื้องสูง,แอบอ้างเบื้องสูง,สุริยัน สุจริตพลวงศ์,หมอหยอง,สารวัตรเอี๊ยด,ปรากรม วารุณประภา,ผูกคอตาย,เรือนจำชั่วคราว,ย้ายเสาวิทยุสื่อสาร,มาตรา 112,ครอบครองอาวุธปืน,เรียกรับเงิน,บริษัทเอกชน,ทำเข็มกลัด,เสื้อปั่นเพื่อแม่,กล่องอาหารว่าง,ของพระราชทาน,ข่าว,ข่าวภูมิภาค,ไทยรัฐฉบับพิมพ์